钦定古今图书集成/明伦汇编/氏族典/第256卷 > 王裒
## 钦定古今图书集成/明伦汇编/氏族典/第256卷 > 王裒

按《晋书王裒传》：“裒字伟元，城阳营陵人也。父仪，为文
帝司马，东关之役，帝怒斩之。裒少立，操尚，行己以礼，
痛父非命，未尝西向而坐，示不臣朝廷也。隐居教授，
三征七辟，皆不就，庐于墓侧，旦夕常至墓所拜跽，攀
柏悲号，涕泪著树，树为之枯。母性畏雷，母殁，每雷辄
到墓，曰：‘裒在此读诗，至‘哀哀父母，生我劬劳’，未尝不’”
三复流涕。门人受业者，并废《蓼莪》之篇。家贫躬耕，计
口而田，度身而蚕。或有助之者，不听。门生为本县所
役，告裒求属令。裒曰：“卿学不足以庇身，吾德薄不足
以荫卿，属之何益？且吾不执笔已四十年矣。”乃步担
干饭，儿负盐豉草𪨗，送所役生到县，门徒随从者千
馀人。安丘令以为诣己，整衣出迎之。裒下道，罄折而
立，云：“门生为县所役，故来送别。”因执手涕泣而去。令
即放之，一县以为耻。及洛京倾覆，裒恋坟垄不去，为
贼所害。